paragraph_text: Metamorphosis je treći kompilacijski album The Rolling Stonesa koji je objavila izdavačka kuća ABKCO. Na albumu se nalaze neobjavljene pjesme, kao i alternativne verzije dobro poznatih pjesama snimljenih od 1964. do 1970. godine. Puštena je u prodaju isti dan kada je izašla i službena kompilacija grupe Made in the Shade. Premda je pri izlasku album naišao na mlake reakcije kritike, te su mnogi smatrali da bi bilo najbolje da većina pjesama nije uopće ni objavljena, Metamorphosis je dosegao osmo mjesto američke te 45. mjesto britanske top ljestvice albuma.